Lopetegiren andrea | Gizartea | Berria\nEntrenatzaileak ez darabil txandala soinean eta horrek atentzioa eman dio irratiko esatariari. «Lopetegi kaleko arropa jantzita etorri da gaur. Ez du denborarik izan txandala lehortzeko», esan du, Betis eta Sevilla futbol taldeen arteko partidan. COPEko beste kazetari batek gaiari heldu dio: «Oso txarto haren andrea, txandala garbituta eta lisatuta izan beharko zuen harentzat».\nApezpikuen hedabideak Andaluziako hiriburuan duen kazetariak bota du perla. Kritikak segituan egin dizkiote sare sozialetan. Hala ere, ez berak ez COPEk ez dute ezer zuzendu. Barkatzeko eskatu? Zergatik? Kazetari primitibo horri erraietatik atera zaio ahokada. Hitzek haren pentsaera atzerakoia islatu dute: bere egin du andreari ezarritako rol tradizionala.\nLopetegiren emazteari ez ezik, andrazko guztiei ere egin die irain pertsona horrek. Graziarik gabeko karikatura egin nahi izan du, antzinako ikuspegiak mendeetan zabaldutako arau idatzi gabeei lotua. Zertarako nahi du gizon horrek andrea, bikotekidea? Arropak garbituta eta lisatuta irteteko kalera, besteak beste? COPEko kazetariak esandakoak badu beste alde bat: oraindik ez dira gutxi emakumearen argazki horren oinarriak erabat baztertu ez dituzten lagunak. Zenbat aldiz ez dugu entzun —edo esan— honako esaldi hau?: «Gizajo horrek ez du andrerik edo amarik, kalera hala jantzita ez irteteko esango dionik?». Pentsaera matxista horren beste adibide bat: mundua aldatzen ari da, baina noren ardura izaten da askotan umeen arropa aukeratzea, txikiak eta ez hain txikiak direnean? Nor kezkatzen da —edo haserretu— semea arropak zikin azaltzen denean etxean? —askotan ume hori gizonezkoa da, ez galdetu zergatik—. Etxekoen irudia, marka dira haur horiek. Ama batzuek, uste baino gehiagok, oso sartua dute oraindik txip hau barruan: zer pentsatuko du jendeak, gure semea hala ikusten badu? Ama arduragabe galanta dela. Utzia. Umeak aitarik izango ez balu bezala —ama aita baino sarriago ikusiko duzu semearen zapatak garbitzen—.\nKazetariaren portaera ez da, zoritxarrez, eskuinaren monopolioa. Nonahi ager daiteke, baina kupidarik gabe larrutuko dugu hala jokatzen duena etsaitzat badugu. Ordea, nola erreakzionatzen dugu jokaera matxisten jabea gutarra denean? Gauzak aldatzen ari dira, baina gaztetako jokaera batzuk gogora ekarriz gero... Lehengoan esan zidan lagun batek: oso engaiatuak ginen borrokan, kontzientzia sozial handia genuen, baina, emakumeei zegokienez, ez zegoen alderik eskuindarrekin. Egun jazarpen edo erasotzat jotzen ditugun jokaera ugari ohikoak ziren. Ez ginen bereziki asaldatzen.\nMaskulinitatea eta rolen zama. Inor gutxi libratzen da tranpatik. Ahalegin handia egin behar duzu horretaz ohartzeko. Azken oporraldietan opari bat erosi nion lagun baten semeari. Ez ditu bi urte izango. Denda batean egurrezko auto txiki bat ikusi nuen. Koloretsua. Gurpilak ondo mugitzen zituen. Jostailua haurrarentzat hartzea begitandu zitzaidan. Zergatik ez? Gero, pentsatzen hasi nintzen: semea barik alaba izan balitz, kotxe hori erosiko nuen opari moduan? Seguruena, bai. Alta, haurra semea izanda bezain konbentziturik aukeratuko nuen, bi bider pentsatu gabe edo zerbait ustez egokiagorik bilatzen hasi gabe? Seguruena, ez. Neskatoa izanda autoak gustukoak izango ez balitu?\nDuela urte batzuk Gipuzkoako gizon batek auto berria erosi nahi zuen. Ibilgailu xumea, egokia lanera joateko, besterik ez. Izan ere, ez du maite gidatzea, beste erremediorik ez dagoenean hartzen du kotxea. Eskualdeko kontzesionariora joan zen. Hor hasi zaio saltzailea kotxe modelo handi eta erakargarrienak erakusten —eta garestienak, negozioa egin nahi du eta—. Bezeroak ezetz, gauza xinpleagoa nahiago duela, konplikaziorik gabea. Auto txiki bat erosi nahi duela argitu dio azkenean. Marrazoak irribarre egin dio. «Badakit. Kotxea zure andrearentzat da, ezta?». Eta gizonak, ironiaz: «Ez, neure buruarentzat erosiko dut. Neure alde femeninoa lantzen ari naiz».


HEZKIDETZAN ESKU HARTZEN talde-bloga: Genero identitatearen aldakortasuna\nInteresgarria eta zentzuzkoa iruditu zait oso genero identitatearen aldakortasunaren perspektiba. Azken finean erabat integratua daukagu gure bizitzan aldakortasunaren ideia. Urteak igaro ahala, pertsona hazten eta hezten doa, beraz, “normala” eta derrigorrezkoa da izaki hori egiten duten osagai desberdinak bidean eraldatzen joatea: Itxura fisikoa, bizitokia, zaletasunak, ezagutza eta jakintza maila, lagun taldea, desioak eta ametsak, familia, lanpostua… Nire buruari galdetu diot ea badagoen zerbait jaiotzen garenetik hiltzen garenera berdin mantentzen dena. Oso zerrenda laburra ateratzen zait, egia esan. Beraz, bizitzan zehar gure nortasuna aldatuz eta osatuz badoa, ez al da erabat koherentea honi hertsiki lotua dagoen genero identitatea ere eraldatzen joan daitekeela pentsatzea? Zergatik dago hain onartua bizitzan zehar bide-lagunak aldatuko ditugula eta hain “zigortua” genero identitatea eraikiz eta deseraikiz joango garela pentsatzea? Berriro ere heteropatriarkatuaren aginduei muzin egiten dien premisa delako eta jarrera hau orokortuko balitz, kotzepzioaren iraupena (heteropatriarkatuarena esan nahi dut) kolokan ipiniko zelako. Beraz, genero identitatearen aldaketaren ideia orokortua ez dagoenez, ez da behar bezala baloratzen-sozializatzen eta “arraro” bilakatzen da diskriminazio eta bazterketari ateak zabalduz. Begiratzea besterik ez dago aste honetan Hondarrun gertatutakoari: http://chrysalliseh.eus/2018/02/16/negar-malkotan/?lang=eu\nHeziberri 2020-ri dagokionez, identitatearen garepenari lotua dagoen genero kontzeptuari buruzko esaldi honekin gelditzen naiz (45.orria):\n“Genero aniztasuna: Gizarte-konstrukto bat da generoa, ikasle guztien oraina eta geroa baldintzatzen dituzten desberdintasun bidegabe askoren berri ematen diguna”.\nEskola inklusibo eta aniztasunaren atalean egiten da aipu hau, aurretik azpimarratuz “…baliotsua aniztasun positiboa da, gizaki izateko aukeren ispilu izateaz batera aberastu ere egiten gaituelako. Gizarte-talde guztiak izaten dira anitzak, eta horrek ikasteko eta hobetzeko aukera ematen digu” (45. orria).\nEzkutuko kurrikulumean ordea, badaude hamaika erronka egoera ideal honetara iristeko gainditu behar direnak. Nagusiki, esango nuke, bertan lan egiten duten profesionalen formazioarekin, borondate eta nahiarekin eta aurrekontu egoki batekin gainditu daitezkeenak; genero-identitate eta sexu-identitate eredu desberdinak aurkeztu eta landu, binarismoa saihesten ahalegindu, genero rol eta estereotipoak landu, espazioak, jarrerak, metodologiak, edukiak honen arabera aldatu etab.\nNire inguruko genero-identitateetan emandako aurrerapenei buruz pentsatzen jarrita, aurrerapenik ez dela egon idaztera tentatua egon naiz. Hausnarketa sakonago batean emakumea – trans – gizona muturreko erpinen artean mila kolore daudela ondorioztatu dut berehala eta guztiok gure inguruan hain femenino edo maskulinoak diren pertsona ereduak baditugula uste dut. Familian, lagun artean edo gure eredu horiek aurkitzen ditugunean, uste dut aurreiritzi guztiak gaindituz ikasten dugun lehenengo lezioa dela, guztiok PERTSONAK garela, horrek BERDINDU egiten gaituela eta zenbat eta pertsona eredu gehiago ezagutu aberasgarriagoa izango dela gure burua eraikitzeko aukera eta modu berriak ikusten ditugulako.\nLehengo urteko ikastaroan argitaratutako post-en artean, Alasneren “Identitateen garapena. Gakoak” sarrera aukeratuko nuke. Gaiaren laburpen bikaina egiten duela iruditu zait, berarekin erabat ados nago gizarte anitz eta justu batean identitatearen eraikuntzak askea izan beharko lukeela esaten duenean eta “Papa´s boy” animaziozko laburmetraia, gaia txikienei gerturatzeko primerakoa iruditu zaidalako.\nETIKETAK #Leire, IDENTITATEAK


Google Cloud Print erabiltzea\nGoogle Cloud Print zerbitzuak Google kontua duten erabiltzaileei Internetera konektatutako smartphone, tableta edo ordenagailu batetik inprimatzeko aukera ematen die, Google Cloud Printekin bateragarriak diren aplikazioak erabiliz. Ordenagailu batetik egindako inprimatzean ez bezala, honekin ez duzu inprimagailu-kontrolatzailerik erabili behar.\nMakinaren ezarpenak begiratzea\nMakina erregistratzean eta Google Cloud Printekin inprimatzean Internetera konektatzeko aukera ematen dizun ingurune bat behar duzu. Horretaz aparte, bezeroak ordaindu beharko du dagokion Internet konexio-kuota.\nZure herrialde edo eskualdearen arabera, baliteke Google Cloud Print eskuragarri ez egotea.\nGoogle Cloud Printek ez du onartzen IPv6 helbide batetik inprimatzea.\nGoogle Cloud Print erabiltzeko Google kontu bat behar da. Ez baduzu Google konturik, sortu kontua Google-ren webgunean.\nEgiaztatu ondorengo baldintzak betetzen direla hodeiko inprimatzea konfiguratu baino lehen.\nZiurtatu makinaren IPv4 helbidea zehaztuta dagoela eta makina sare bateko ordenagailuekin komunikatzeko gai dela.\nEgiaztatu makinaren data eta ordua zuzenak direla. Data eta ordua ezartzea\nSail-IDaren kudeaketa ezarrita badago, ziurtatu ordenagailu batetik inprimatu ahal duzula sail-ID edo pasahitzik sartu gabe. Lanak blokeatzea sail-IDa ezezaguna denean\nMakina Google Cloud Printekin erregistratzeak zerbitzuaren bidez edozein lekutik inprimatzeko aukera emango dizu.\nHasi Remote UI (Urruneko EIa) eta hasi saioa administratzaile gisa. Remote UI (Urruneko EIa) abiaraztea\nHautatu [Network Settings] [Google Cloud Print Settings].\nSakatu [Edit] honetarako [Basic Settings].\nHautatu [Use Google Cloud Print] kontrol-laukia [OK].\nSakatu [Register] hemen [Registration Status].\nMakina berriro erregistratzea\nMakina berriro erregistratzeko, ezabatu bere erregistroa berriro erregistratu aurretik.\nSakatu [URL for Registration] aukeran agertzen den URLaren esteka.\nOrain, Google Cloud Print-ekin bateragarriak diren aplikazioak erabil daitezke inprimatzeko, adibidez, Google Chrome™.\nGoogle Cloud Print-ekin bateragarriak diren azken aplikazioei buruzko informazioa jasotzeko, begiratu Google Cloud Print-en etxeko orria.\nEragiketa-panelean ezarpenak konfiguratzea\nGaitu edo desgaitu Cloud Print funtzioa hemen <Menua> Etxea pantailan. <Google Cloud Print ezarpenak>\nGailu mugikor batetik edo Google Chrome-etik erregistratzea\nMakina gailu mugikor batetik edo Google Chrome-etik erregistratzeko aukera duzu. Makinaren pantailan berrespen pantaila bistaratuko da erregistroa amaitu baino lehen. Sakatu <Bai> erregistroa amaitzeko.\nErregistro metodoei buruzko informazioa jasotzeko, ikusi zure gailu mugikorraren eskuliburua edo joan Google Cloud Print zerbitzuaren webgunera.\n> Gailu mugikorrei lotzea > Google Cloud Print erabiltzea


Ate automatiko - Wikipedia, entziklopedia askea.\nAtea automatikoa Raleighen, Ipar Carolina, Estatu Batuak .\nK.o. I. mendean, Heron Alexandriako matematikari greziarrak, ustez lehendabiziko ate automatikoa asmatu zuen. Bi mota ate automatiko deskribatu zituen. Lehendabizikoak hiriko tenpluko apaizak pizturiko suaren beroa erabiltzen zuen. Suak brontzezko ontzi baten barruan zegoen ura irakiten jartzen zuen eta ordu pare bat igaro ostean, ontzian zegoen presioa atmosferako presioaren gainetik igotzen zenez, ondoan zeuden ontzi batzuetara ura ponpatzen zuen. Alboetako ontzi horiek kontrapisu gisa jardutzen zuten, eta soka eta polea batzuen bidez, ateak irekitzen ziren, jendea otoitza egiteko unera heltzen zenean. Bigarren ate mota, Heronek berak erabilitzen zuena zen, antzeko instalazio batean, hiriaren ateak irekitzeko.


EAJ-PNV Gipuzkoako Batzar Nagusiak: MARKEL OLANO: “GIPUZKOAK EZ DU GOBERNU HAU MEREZI EKONOMIA ARLOAN”.\nMARKEL OLANO: “GIPUZKOAK EZ DU GOBERNU HAU MEREZI EKONOMIA ARLOAN”.\nEAJ-PNV batzarkide taldearen bozeramaileak Martin Garitanori honakoa esan dio: “Oso ondo dago Uruguay-ko enpresa arloko ordezkariekin bilerak egitea, baina garrantzitsuagoa da Gipuzkoako enpresekin bilerak egitea, bereziki, ekonomia egoera kontuan hartuta”.\nJeltzaleen batzarkide taldearen bozeramaile Markel Olanok eta EAJ-PNVren batzarkide Eider Mendozak prentsaurrekoa egin dute gaur goizean. Bertan, Bilduren aginteko Foru Aldundiari beste ebazpen bat ez betetzea leporatu diote: “2011ko azaroan EAJ-PNVren ebazpen-proposamena onartua izan zen, non eta segidakoa eskatu zitzaion: Hitzarmen Mahaia martxan jartzeko eta krisiari aurre egiteko ekonomia sustatzeko plana egiteko”. Eider Mendozak azaldu duenez, “Martin Garitanori martxoan agortu zitzaion mahaia abian jartzeko epea – Foru Aldundiak berak, lurraldeko ekonomia nahiz gizarte ordezkariak eta sindikatuak parte hartuko zuten –, eta ekainan, aldiz, ekonomia sustatzeko plana aurkeztekoa”.\nIldo beretik, Mendozak planaren lau estrategia nagusiak azaldu ditu: “I+G+B indartzea; lehiakortasuna eta dibertsifikazioa; pertsonen gaitzea; eta aberastasuna egoki banatzeko zerga-politika”. Honenbestez, hautetsi jeltzalearen ustez, “Hitzarmen Mahaia martxan jarri ez izanak eta krisiari aurre egiteko planik egin ez izanak agerian uzten du Foru Aldundiaren hutsegitea. Are gehiago: hainbat aldiz eskaini diogu laguntza, baina entzungor egin gaitu”.\nEra berean, Markel Olanok honakoa gogoratu du: “Egoera zaila da eta, ondorioz, enpresek zein langileek une latzak bizi dituzte”. Hortaz, Olanoren aburuz, Foru Aldundiak ebazpena bete ez izana errespetua galtzea da bai Batzar Nagusiei, bai lurraldeko ekonomiari, bai enpresei nahiz herritarrei”.\nEAJ-PNVren bozeramaileak, halaber, segidakoa kritikatu du: “Bilduren Aginteko Foru Aldundiak ez du neurririk hartu ez elkarrizketarik izan ekonomia zein gizarte ordezkariekin, ez eta sindikatuekin; nahiz eta Hitzarmen Mahaia ostatzeko aukera duen, ordezkari guztien artean lurraldearen egoeraren analisia egiteko eta krisiari iretenbidea bilatzeko ados jartzeko”.\nHorregatik guztiagatik, Markel Olanoren iritziz, “Gipuzkoak ez du Gobernu hau merezi ekonomia arloan. Bestela esanda, neurriak eta ekimenak hartzen dituen gobernua merezi du, hain zuzen, elkarrizketa eta plangintza dituena; izan ere, egun falta zaizkio”. Horrenbestez, Olanok Bilduri eskatu dio, “estrategia koherentea martxan jartzeko. Gobernuaren ardura egoerari aurre egitea da”.\nDiputatu nagusi Martin Garitanok Uruguay-ra egindako bisitari buruz, EAJ-PNV batzarkide taldearen eledunak honakoa esan du: “Horrelako ekimenak beti dira ongietorriak. Hala ere, plangintzarik izan gabe hartutako erabakia da. Beraz, Oso ondo dago Uruguay-ko enpresa arloko ordezkariekin bilerak egitea, baina garrantzitsuagoa da Gipuzkoako enpresekin bilerak egitea, bereziki, ekonomia egoera kontuan hartuta”.\nAzkenik, Mariano Rajoy Espainiako Gobernuaren presidenteak iragarritako murrizketei buruz galdetu diote Markel Olanori. Hona hemen erantzuna: “Murrizketa horiek euskal autogobernuari eraso egin ahal diote. Hori ekiditeko, ditugun baliabideak erabili behar ditugu; esaterako, Kontzertu Ekonomikoaren batzorde mixtoa”. Honenbestez, Olanoren ustez, “baldin eta Rajoyk ekonomia sustatzeko neurririk hartzen ez badu, ekonomia itoko du eta atzeraldia sakonduko du”.


Inork diktatzen, nork inposatzen\ndizkigu lege arrotzak?\nNork asumitzen ditu estatu\nElkarri helduz besoetatik\nestutu genitun hortzak;\noihu, negar, kolpe hotzak,\n“ta segi aurrera!” hotsak...\nTxiki nahi gaitu boteredunen\nbaina maitasun neurrigabeaz\nbete genitun bihotzak.\nEsan zenidan erresistentzi\noro denez disidente,\nesan zenidan borrokak ditu\nhamaika eta bat frente,\n“Ni izkutatu nintzen zuk plazak\nhar eta zenitzan bete”.\nGure artean zaudete,\nGaleanok zion fuerte:\nKontzientzia umiliatu nahi\ndiguten aldiro tente\naltxako gara duintasunez,\nharro ta desobediente!\nMozorro eta nortasun hainbat\n“Ni Igarki naiz”, “Ni naiz Aiala!”,\n“Ibon naiz!” oihukatzean,\nbi mundu bereiz suma zitezkeen\nmurru beraren ertzean;\nmargo laranjak lehertzean\nhorren argazki beltzean,\nirudimenaz etorkizun bat\nbortxaz iluntzen den iragan bat\nutzi nahi dugu atzean.


Loatzoko musika eskolaren kontzertua, gaur | El Diario Vasco\nTolosa GoierriLoatzoko musika eskolaren kontzertua, gaur\nLoatzoko musika eskolaren kontzertua, gaur\nI. A. ZIZURKIL. Sábado, 4 mayo 2019, 00:27\nHilabete osoko ekimenak antolatu dituzte urtero bezala Zizurkilen, 'Maiatza Saltsan'. Gaur 19:00etan Loatzoko musika eskolaren eta Villafranca del Penedes Herriko musika eskolako ikasleen kontzertua entzuteko aukera izango da Joxe Arregi plazan. Bihar goizean ( 11:00-14:00) Jubilatuen Eguna ospatuko da.\nAsteazkenean, 10:00etan hasita, 'Pausoka adinak ez du inporta' ekimenaren bitartez, jubilatuak ibilaldia egingo dute Asteasuko bidegorritik. Gero hamaiketakoa Joxe Arregi plazan.\nOstiralean, 19:00etan, poema musikatua Plazida Otaño liburutegiko ikasgelan. 22:30ean '40 urte eta aldapan behera' monologoa, Atxulondo tabernan. Larunbatean, 10:00etan, erraldoien topaketa eta 22:00etan Alur dantza taldearen emanaldia, Intxaur pilotalekuan. Hilak 12, Herri Urratsera irteera.\nHilak 17an, 17:30ean, ikastetxeetako bertsolaritza ikasle eta Loatzo musika eskolako koro eta ikasleen emanaldia eskainiko dute Atxulondo Kultur Etxean. Hilak 18an, 11:00etan, Zizurkilgo XX. Biatloia herrigunean eta 17:00etan 'Gipuzkoa Bertsotan', Gipuzkoako Bertsolari Txapelketarako sailkapen fasea egingo da Atxulondo Kultur Etxean. Hilak 23an, osteguna, Emakumeen bira Aiztondon.\nHilak 25an, 10:30ean Tolosaldeako Mintzalagunen irteera Irizibarko Karobira. Hilak 28an, asteartea, 18:00etan Monika Leivarekin irakurketa kluba 'Toda pasión apagada' liburuaz, gaztelaniaz.


Patxadaz irakurtekoa da Idatz & Mintz aldizkariaren 69. zenbakia - bizkaie.biz\nBizkaie! 2021-01-15 09:44 Kulturea\nEuskal idazleen testuak, literatura unibersalaren txatalak eta kontu herrikoiak dakarz.\nLiteraturearen alderdi guztiei begiratzen deutso Idatz & Mintz aldizkariaren zenbaki barriak, 69.ak. Orririk orri patxadaz gozetako moduko edukiak sartu ditue Labayru Fundazinokoek oraingo honetan, izen handiko idazle eta itzultzaileen eskutik. Eguraldiak eta pandemiak behartuta, etxean luzaroan egon beharreko sasoiotan, bidelagun aproposa izango da aldizkaria irakurle askorentzat.\nEnrique Morentek egindako marrazkiak hartzen dau 69. zenbakiaren azala, Bizenta Mogel gogoan, euskal idazle hau aldizkariko kontakizun baten aitatzen dalako. Barruko orrialdeetan, hiru eratako testuak dagoz: gure arteko idazleen testu sortu barriak, literatura unibersaleko idazleen ekarpenak eta herri-literaturako gaiak.\nNarrazinoan, Miren Agur Meaberen Je suis, ni naiz, Iratxe Ormatza Imatzen Monika eta Moha eta Inaxio Lopez de Aranaren Karakorumetik gora topauko doguz ale honetan. Olerkietan, Luigi Anselmiren Bost poema eta Galder Urzaaren Hipozentroa.\nJabier Kaltzakortak, tradizinozko ondarea berreskuratu eta aztertzeko urteotan egin dauen lan itzelaren barruan, Zeanuriko jantza-kopla sorta zahar bat topau dau, eta Idatz & Mintz aldizkariaren ale honen bidez zabaldu dau. Arratiako kopladiari gehitzeko beste harribitxi bat da.\nAzkenik, literatura unibersalari eskainitako tartean, idazle ezagun-ezagunen ibilerak eta hareen testu euskeratuak ezagutzeko modua emoten dau ale honek. Esate baterako, Iñaki Sarriugartek Olga Tokarczuk idazle poloniarraren barri dakar, 2019an Nobel Saria irabazi ebala eta. Bestetik, Xabier Bovedak munduko idazleen errepasoa egiten segitzen dau; oraingoan, Flann O’Brien irlandarra aurkeztu, eta haren Anbrosio kontakizuna euskeratu dau.


Udalek genero indarkeriaren kontrako diru-laguntzak jaso dituzte - Sakana - Guaixe.eus\nUdalek genero indarkeriaren kontrako diru-laguntzak jaso dituzte\nGuaixe 2019-11-07 12:22\nEstatuak emandako 13.968,3 euro izan dira guztira ibarreko udalek jaso dutena.\nGenero Indarkeriaren kontrako Estatu Itunetik Sakanako udalek 13.968,3 euro jaso dituzte, Nafarroan banatu denaren % 3,28 (biztanleriaren % 3,11 gara). Diru-laguntza horrekin udalek aipatu itunean jasotako neurriak garatzeko baliatu behar dute. Sakanako Mankomunitateko eta Altsasuko Udaleko Berdintasun Zerbitzuek elkarlanean segitzen dute eta jasotako diru horrekin egitasmo berriak gauzatzea dute buruan. Asmoa gauzatzeko 2020ko garagarrilera arte dute.\nJoan den urtean iturri beretik ibarreko udalek diru kopuru bera jaso zuten eta horrekin bi Berdintasun Zerbitzuek Jarain proiektua finantzatu dute. Hau da, maiatzean egindako prestakuntza eta lan saioak, herrietako festak direla eta sexu indarkeriaren kontra egindako kanpaina eta jarain aplikazioa eta web gunea.\nUharte Arakil 838,04\nEtxarri Aranatz 1.132,52


HASIA DA DAGOENEKO ARGAZKIEN HAUTAKETA 2019KO UDAL EGUTEGIRAKO : Zazpi aldizkaria\nHASIA DA DAGOENEKO ARGAZKIEN HAUTAKETA 2019KO UDAL EGUTEGIRAKO\nAza, 2018 Irun, egutegia\nIrungo Udalak argitaratuko duen 2019ko udal egutegia orain arte partaidetza handiena lortu duena izango da. Datorren urteko almanaka osatzeko irudiak jasotzeko epea amaituta, 367 argazki jaso dira, 2018korako datua handiagotuz, orduan 328 ekarpen izan ziren eta.\nUdal egutegiaren hari-gidaria hiriko txokoen irudiak izango dira. Gutako bakoitzarentzat hain bereziak diren tokien argazkiak, edo hiriko toki ezagunen bestelako ideia ematen duten ikuspegi horietakoak.\nHurrengo urratsean, hamahiru irudi hautatuko dira, bat hilabete bakoitzeko eta azala, AFI Irungo Argazkilarien Elkartearen eskutik, elkarte horrek udalarekin lankidetzan diharduelako udal egutegia argitaratzeko.


Asteburu bikaina Urnietako senior mailako eskubaloi taldeentzat - Urnieta - Aiurri.eus\nAsteburu bikaina Urnietako senior mailako eskubaloi taldeentzat\nAiurri 2020-03-11 09:40\nJohn Sanchez Urnieta Artola Harategiko jokalaria\nSeniorrek bi garaipen lortu dituzte amesten jarraitzeko. Gizonezkoek mailari eusten ahaleginduko dira. Emakumeak, berriz, bigarren postua eskuratuta denboraldi bikaina egin dutela erakutsi dute.\nUrnieta Artola Harategiak azken mementorarte sufritu behar izan zuen Gure Auzune talde arabarrari irabazteko (28-29). Galdutzat zuten partidari 180 graduko bira eman behar izan zioten puntu bakar bategatik garaipena eskuratzeko. Urnietarrek uste baino zailtasun gehiago eduki zituzten txapelketako azken sailkatuaren aurka. Halaber, bi puntu garrantzitsu lortu zituzten mailari eusteko lehian, eta jaisteko arriskutik hiru puntura aldendu dira.\nAurkariek defentsa sendoa erakutsi zuten urnietarren erasoa zailduz, eta norgehiagoka berdinduz. Denborak aurera egin ahala, gipuzkoarrak erosoago sentitzen hasi ziren pistan, eta partidako lehen aukerak probesten hasi ziren. Atsedenaldira 13 eta 14ko markagailuarekin iritsi ziren. Bigarren zatian, berriz, Gure Auzune taldeak beste jarrera erasokorragoa erakutsi zuen eta partidan aurrera egitea lortu zuen. Partidako azken 10 minutuetan markagailuari bira ematea lortu zuten urnietarrek eta gol bakar bateko aldearekin irabaztea lortu zuten.\nGaraipen garrantzitsua Urnieta Quel Abogados taldearena\nUrnietarrek bigarren postua ziurtatu zuten Urola Fincas Urretxu taldeari irabazi ostean (17-25). Seniorrak jardunaldi baten faltan bigarren postuan gelditzea lortu dute, eta hirugarren sailkatuarengandik lau puntura geratu dira.\nEz zuten bereziki partida ona jokatu azken sailkatuaren aurka. Lehen zatian ez zuten maila erakutsi urnietarrek, defentsa ahula eta erasoan abileziarik gabe. Bigarren zatian, berriz, Quel Abogados taldeko jokalariak intentsitate handiagoarekin sartu ziren pistara eta aurkariak gailentzea lortu zuten. Hurrengo jardunaldian lehenengoak doazen Egia Petritegi taldea garaitzen saiatuko dira bigarren postua lortu ostean.


Hezkuntza | Antígona\nAdierazpen-askatasunak ez du ezertarako balio pentsamendu-askatasunik gabe. Horretarako, beharrezkoa da pertsonen garapen osoaz kezkatu eta arduratuko den hezkuntza-sistema izatea. Oso argi daukagu nolako herria nahi dugun: erri sortzailea eta kritikoa, zinez demokratikoa izango den gizartea ehuntzeko autonomia izango duena, eta norbanako aske, zoriontsu eta interdependenteak izango dituena. Hezkuntzaren eta ikerketaren bitartez, bere burua eraikiko duena. Ezin dugu gizarte-desberdintasunak betikotuko dituen hezkuntza elitista sustatzen jarraitu: bata aberatsentzat diseinatua, bestea langileentzat. Hori dela-eta, hezkuntza unibertsala, publikoa, laikoa eta, jakina, kalitatezkoa exijitzen dugu, aukera-berdintasuna zeharkako bilakatuko duena, eraldakuntza soziala erdiesteko. Aniztasunetik abiatuta, herritar guztiei aukera-berdintasuna bermatzeko gai izango den hezkuntza-sistema. Hezkuntza ez dago salgai; hezkuntza eskubidea da. Herri oso bat behar da haur bat hezteko.\nExijitzen dugu Konstituzioan honako hezkuntza-etapa hauek Oinarrizko Hezkuntzaren barruan sartzea eta, hartara, euren doakotasuna bermatzea: Haur Hezkuntza, Derrigorrezkoaren ondorengo Bigarren Hezkuntza, Lanbide Heziketako ziklo guztiak, Araubide Bereziko Irakaskuntzak (HEO, Arte Eskolak, Arte Eszenikoak) eta unibertsitatea.\nLisboako Estrategia (Bolonia Plana), 2015 Unibertsitate Estrategia eta Hezkuntzaren Kalitatea Hobetzeko Lege Organikoa (LOMCE) berehala ez aplikatzea exijitzen dugu. Horren ordez, hezkuntza-komunitate osoak eta arduradun politikoek kontsentsuz adostutako plan bat garatzea exijitzen dugu.\nHezkuntza-kurrikuluma sare publikoko hezkuntza-komunitate osoak (irakasleak, gurasoen elkarteak, 16 urtetik gorako ikasleak eta irakaskuntzaren arloko gainerako profesionalak) erreferendum bidez berrestea exijitzen dugu.\nKurrikulumaren arlo guztiei garrantzi bera emango dien hezkuntza-sistema exijitzen dugu, oinarrizko gaitasun guztiak neurri berean eta benetan garatuko direla berma dadin. Horretarako, kanpo-ebaluazioko eta hezkuntza eraginkortasuneko proba guztiak eta emaitzen interpretazioa hezkuntza-komunitate publikoak eta arduradun politikoek kontsentsuz lan ditzatela exijitzen dugu.\nUnibertsitate-sare publikoa eta kalitatezkoa exijitzen dugu, % 100ean zerga zuzenen bitartez finantzatuko dena, bai tasa akademikoei dagokienez, bai irakaskuntza-materialei dagokienez, eta ikastetxerainoko garraioa errentaren arabera diruz lagunduko duena.\nEra berean, unibertsitateak hezkuntza-eremu osoan euskarazko irakaskuntza ahalbidetuko duen irakaslez hornitzea exijitzen dugu. Euskararen erabilera lehentasunezko eskubidea da, Euskal Herriko edozein zerbitzu publikotan.\nIkerketa laguntzeko eta sustatzeko plan publikoa exijitzen dugu, Europako beste eskualde batzuekin bat datozen aurrekontu-partidez hornitua, eta erkidegoko BPG erreferentzia gisa hartuta. Bere kudeaketa publikoa izango da, eta ikertzaileei lan-kontratudun publikoei dagozkien soldatak ordainduko zaizkie, eta aurrerakuntza horien balizko etekin ekonomikoak ogasun publikoari ordainduko zaizkio.


prezio merkean laser ebaketa ertainen zuntzezko laser bidezko makina - ACCURL Laser\nModelo zenbakia: QC11Y / K\nRated Power: benetako ereduan oinarrituta\nDimentsioa (L * W * H): eredu errealei buruzkoa\nLaser mota: Fiber Laser\nEbakitzeko zehaztasuna: ≤ ± 0,05 mm\nEbaketa modua: hotzaren ebaketa\nKontrol sistema: START Control System\nEbaketa lodiera: 0-200 mm\n1. Zuntz laser bidezko ebaketa makina itxura ederra:\nSuitzako diseinatzaile profesionalak diseinatu du. Makina mendebaldeko herritarren ergonomia eta erabilerarako egokiagoa da.\n2. Zuntz laser bidezko ebaketarako makina tornu egonkorra:\n30 eguneko tenperatura altuaren tratamenduaren ondoren, lan tornua egonkorragoa eta deformatua ez da. Ebaketa zehaztasuna 0.02mm ziurtatzeko.\n3. zuntz ardatz bikoitzeko zuntz laser bidezko makina:\nMORN makina Y ardatzak disko bikoitza sistema erabiltzen du. Makina azkarrago mugitzeko eta ebaketa-abiadura azkarragoa izan dadin ziurtatzeko eta 0,02 mm-ko zehaztasuna ziurtatzeko;\n4. Zuntz laser bidezko ebaketa azkarreko makina azkarreko abiadura:\nGehieneko alferrikako abiadura 100 M / min arte izan daiteke, lanaren eraginkortasuna hobetzeko.\n5. Zuntz laser bidezko ebaketa makinaren mozketa:\nHobetu ebaketa abiadura, prozesatzeko eraginkortasuna eta zehaztasuna;\n6. Deskonektatu zuntz laser bidezko ebaketa makina memoria.\nBat-batean itzalita dagoenean, softwarea ebaki geldialdiaren memoria gordetzen da, piztu ondoren, break breaketik hasi dezakezu.\n7. Bihurketa elektro-optiko handiko Eraginkortasuna: Laser bidezko ebaketa makina laser energia% 30era energia elektriko bihurtzeko gai da. Energia altuko bihurketa egiten du zuntzaren laser energia eraginkorragoa.\nZuntz laser bidezko ebaketa makina sistema hidraulikoa\n1. Sistema hidraulikoa Alemania Rexroth edo USA OMG sistema erabil dezake. Itzulera nitrogeno itzultzeko zilindroa kontrolatzeko prozesu egonkorra eta funtzionamendu erraza kontrolatzen ditu. Prentsa hidraulikoek igortzen hasi zen igorpen eta nitrogenoak bultzada handia emanez lankidetza onarekin lan eginez.\n2. zilindroen zigilu guztiak inportatzen dira, marka ospetsuena, kalitate onekoa eta errendimendu handikoa\n3.Bere lan-ziklo guztiek balbula hidraulikoaren kontrolaren bidez lor daiteke. Urruneko doikuntza balbula hormako taularen eskuinaldean lan-presioa doitu dezake.\n4.Overload overflow babesa sistema hidraulikoan hornitua dago, eta horrek ez du isurketa ziurtatu eta olioaren maila irakurri edo ikusi daiteke zuzenean.\nAluminio ebaketa makina kontrol elektrikoa\n1.Ezagutzaileko osagaiak inportatzen dira edo Sino-Atzerriko Joint Venture-tik, nazioarteko estandarren arabera, segurtasun fidagarria, bizitza luzea, interferentziaren aurkako gaitasun ona, erradiazio unitate bat armairu elektrikoan sartzen da.\n2. Babes hesia eta segurtasun giltza funtzionamenduaren segurtasuna bermatzeko. Eskuzko pedala etengailu mugikor bat izatea, funtzionatzeko erraza.\n3. Segurtasunerako makina eta oinaren etengailuan gelditzen dira larrialdietarako eta hesia bezalako gorputz zaindaria estandarra edo arina da\n1000W laser ebaketa makina prezioa


Oxfam - Wikipedia, entziklopedia askea.\n1Eginkizuna eta balioak\ngobernuz kanpoko erakundea, karitatezko erakundea eta Telegraphic address (en)\n344.300.000 £ (2021)\nOxfam edo Oxfam International Gobernuz Kanpoko Erakundeen nazioarteko federazioa da, 13 elkarte 3.000 kiderekin eta 100 herrialde baino gehiagotan zabaldutakoa, garapena eta justizia sozialaren alde eta pobreziaren aurka lan egiten duena. Bidezko merkataritza ere lantzen duen arlo nabarmena da.\n1942an sortu zuten Ingalaterran "Oxford Committee for Famine Relief" izenarekin.\nEginkizuna eta balioak[aldatu | aldatu iturburu kodea]\nOxfamek giza eskubideen unibertsaltasuna onartzen du eta mundu mailako helburuak hartu ditu eskubide hauek martxan jartzeko:\nBizibide jasangarriaren eskubidea.\nOinarrizko gizarte zerbitzuen eskubidea.\nSegurtasun eta bizitza eskubidea.\nEntzuna izateko aukera.\nOxfamek, pobrezia eta ezin ezer egitea, saihesteko moduko problemak direla uste du eta gizatiar ekintza eta politika borondatez ezabatu ahal direla. Bizibide jasangarriaren eskubidea, gizartean parte hartzeko ahalmena edukitzea, pertsonetan aldaketa positiboa eragitea, oinarrizko giza beharrak eta pozik egoteko eskubidea edukitzea da. Oxfamen iritziz bakea eta armen murrizketa funtsezko baldintzak dira garapenerako.\nOxfamen lehentasuna elikagaien falta eta gosea kentzea da, azkenengo urteetan goseteak eragozteko estrategiak garatu dituzte. Janariaz eta medikuntzaz gainera, Oxfamek tresnak ematen dizkie pertsonei haien burua aske edukitzeko eta nazioarteko merkataritza sustatzen du.\nOxfamek merkataritza-justizian, Bidezko Salerosketan, hezkuntzan, zorretan, nazioarteko laguntzan, bizitzaren mantenuan, osasunean, HIESean, genero berdintasunean, gudetan, hondamendi naturaletan, demokrazian, giza-eskubideetan eta klima-aldaketan lan egiten du.\n“Saving for Change” programari esker, Oxfam lan egiten ari da komunitateei ekonomikoki garatzen laguntzeko.\nGainera, Oxfamek sorospen-zerbitzuak eman ditu hainbat krisietan munduko leku askotan, adibidez: gatazka israeldar-palestinarrean, Ipar Koreako gosetean, 2011ko Afrika adarreko elikadura-krisian, 2011ko Saheleko lehortean, Ingrid eta Manuel ekaitz tropikaletan eta Nepaleko lurrikaran. Oxfamek mundu mailako liderra da edateko uraren horniketan eta guden ondorioz suntsitutako lurren onbideratzean egiten du lan.\nOxfam International[aldatu | aldatu iturburu kodea]\nNazioarteko Oxfamen (OIS) idazkaria afiliatuen arteko lankidetza sendotu eta errazten du OIS-en eragina pobrezian eta bidegabekerian handitzeko.\nOIS-eko batzordea zuzendari exekutiboa, afiliatu bakoitzeko presidenteak eta Nazioarteko Oxfamen presidenteak osatzen dute. Afiliatuen presidenteak kide hautesleak dira, baina ez dute kobratzen. Zuzendari exekutiboa eta Nazioarteko Oxfamen presidentea ez dira kide hautesleak. Batzordeak kide hautesleen presidenteordea eta diruzaina hautatzen ditu baita ere.\nBatzordea OIS arduratsua, gardena eta haren xedeentzako gai dela arduratzen da. Konstituzioa eta estrategia-plana era berean batzordearen zuzendaritzengatik onartzen dira. Batzordea zuzendari exekutiboaren gomendioak hartzen ditu eta ziurtatzen da konfederazioa haren erabakitako helburuen gainean lan egiten ari dela. Erakundearen kideekin ados egon behar da ohorezkoen lehendakaria, lehendakariordea, batzordearen maila eta OIS-ren zuzendari exekutiboa aukeratzen dituztelako.\nNazioarteko Oxfamen hizkuntza ofiziala ingelesa da; ingelesa, frantsesa eta gaztelania lan egiteko erabiltzen diren hizkuntzak dira. 2009an eta 2010ean Oxfamek 77 enplegatu zituen. Langileak erakunde afiliatuen donazioen bidez finantzatuta daude eta 8,7 milioi dolarreko aurrekontua dauka.\nOxfamek lau gai nagusi dauzka haren helburuetarako: justizia ekonomikoa, funtsezko zerbitzuak, krisialdiko eskubideak eta genero justizia.\nJustizia ekonomikoa nekazari pobreen nekazaritza-lanak egitean eta bidezko merkataritza sustatzean datza.\nFuntsezko zerbitzuak lortzeko gobernuei kalitate oneko osasuna, hezkuntza, ura, saneamendua, politika hobeak, finantziazio gehiago eta zorren murriztapena eskatzen diete.\nKrisialdiko eskubideak babespen eta asistentzia hobetzean, lekuko erakundeekin lan egitean eta emakumeen eginkizuna sendotzean fokuratzen dira.\nGenero justizia emakumeen buruzagitza maila eta haien bizitzen kontrola hobetzen zentratzen da. Emakumeen hezkuntza-maila handitzen eta emakumeen eta gizonen sinesmenak aldatzen genero indarkeria murrizten da.\nOxfamen dendak[aldatu | aldatu iturburu kodea]\nOxfamek denda asko dauzka mundu osoan zehar, saltoki hauek donatutako bidezko merkataritzako produktuak saltzen dituzte. Haien lehen karitate denda 1948an zabaldu zen. Denda hauen diru-sarrerak beste ongintzako erakundeak laguntzeko edo Oxfamen laguntza esfortzuak sustatzeko erabiltzen dira.\nHaien akzioen parte handi bat oraindik donazio publikoetatik etortzen da. Gaur egun haien bidezko komertzioko produktuak Afrikatik, Asiatik eta Hegoamerikatik etortzen dira (eskulanak, liburuak, musikako diskoak eta musika-tresnak, arropa, jostailuak, janaria eta sorkuntza etnikoak, adibidez). Produktu hauek haren ekoizleen eta komunitateen bizi baldintzak hobetzen dituzte.\nAlemania, AEB, Australia, Belgika, Frantzia (Oxfam-Agir ici), Erresuma Batua, Espainia (Intermón Oxfam), Hong Kong, Irlanda, Herbehereak (Oxfam Novib), Kanada, Quebec eta Zeelanda Berriakoak dira Oxfamek koordinatzen dituen elkarteak munduan zehar.\nHego Euskal Herrian, egoitza dute Bilbon.\nBNF: 14043846s (data)\nOrriaren azken aldaketa: 30 apirila 2020, 19:59.


Europako modalitatea | Almitza Sega Elkartea\nModalitate honetan, Euskal Herrikoan ez bezala, azkartasuna eta txukuntasuna neurtzen dira, alegia, ez da ebakitako belarrik pisatzen, nola eta zenbat deboran ebakitzen den hartzen da kontuan. Horrez gain, emakumezkoen eta gizonezkoen kategoriatan edo sega tamainaren araberako kategoriatan banatzen dira lanak. Sega txikiarekin egin beharreko lana denean 90zm-koaz ari gara, gainerakoan neurri librekoa izan ohi da, kasu bereziren bat salbu.\nAzalera jakineko saila ebaki ondorenean epaileek segalariek egindako lana baloratu behar izaten dute. Balorazio honen barne penalizazioak egon daitezke: txukuntasun faltagatik, arau hausteren batengatik etab. Penalizazio hauek denbora unitatean gehitzen dira, alegia, saila ebakitzen pasatako denborari penalizazioei dagokien denbora gehitzen zaio eta beraz, guztira denborarik gutxiena duena izango da irabazle.\nEuskal Herrian nazioarteko eran jokatzen diren txapelketa eta jaialdietako araudia hemen ikus dezakezue:\nTxapelketa hau 1969 an ospatu zen lehen aldiz Bayer eta Tirolgo segalarien artean. Piskanaka Alpeetako beste herrialde batzuk ere sartuz joan ziren eta hainbat urtez Alpeetako txapelketa izenez ezagutu izan da. Almitzaren lan eskergari esker ordea, 1996tik Euskal Herriak ere parte hartu izan du txapelketa honetan eta 2005ean Europako Txapelketaren izena eman zitzaion.\nEgun honako herrialde hauek parte hartzen dute: Alemaniak, Austriak, Hego Tiroekl, Eslobeniak, Eslobakiak eta Euskal Herriak. Frantziak ere parte hartu izan du noizbait. Dena den, parte hartuko nahiko luketen beste herrialdeetara ere zabalik dago aukera.\nUrtero herrialde ezberdin batek hartu ohi du Europako Txapelketa antolatzeko ardura. Urte bikoitietan taldekako txapelketa izaten da. 4 segalariz osatutako taldeak izaten dira eta gizonezkoen eta emakumezkoen kategoriak bereizi ohi dira. Kategoriaren arabera ebaki beharrekoa honakoa izaten da:\n• Gizonezkoek: 200 m2.\n• Emakumezkoek: 120m2\nTaldekako txapelketan sailak luzetara prestatu ohi dira normalean eta aldiko taldekide bat aritu ohi da segan. Taldekide bakoitzak ebaki beharreko azalera berdina izaten da taldekide guztientzat eta segalari bakoitzak bere lana amaitzean hurrengo taldekideak hartu ohi du jarraian erreleboa.\nUrte bakoitietan berriz, banakako txapelketa jokatzen da eta herrialde bakoitzetik gutxieneko parte-hartzaile kopuru bat derrigorrezkoa izan ohi da: 10 gizonezko eta 5 emakumezko. Kategoria bakoitzean ebaki beharrekoa:\n• Gizonezkoek 100m2\n• Emakumezkoek 35m2\nEuskal segalariek behin baino gehiagotan lortu izan dituzte postu onak nazioarteko txapelketetan. Hona hemen orain artean Almitzaren bitartez euskal ordezkaritza izan den txapelketen zerrenda:\n1996an Europako Txapelketan taldeka Enzklösterlen (Alemania)\n1997an Europako Txapelketan bakarka Neubeuernen (Alemania)\n1998an Europako Txapelketan taldeka Enzklösterlen (Alemania)\n1999an Europako Txapelketan bakarka Kranjen (Eslovenia)\n2000n Europako Txapelketan taldeka Baiersbronn-en (Alemania)\n2003an Europako Txapelketan bakarka Seguran (Euskal Herria)\n2005ean Europako Txapelketan barkaka Herisau-n (Suitza)\n2008an Europako Txapelketan taldeka Irndorf-en (Alemania)\n2009an Europako txapelketan bakarka Thundorf-en (Suitza)\n2011an Europako Txapelketan bakarka Cerklje na Gorenjskem-en (Slovenija)\nEuropako txapelketan parte hartzeko taldea osatzeko, Almitzak ligaxkak antolatu ohi ditu udaberri partean Euskal Herrian.


Astindu burua, Irauli mundua! | Eleka\nInicio » Herri eskolak » Astindu burua, Irauli mundua!\nErnai ha organizado un ciclo de formación para la juventud de Iruñerria en el que se repasará la historia del MLNV. Eleka participará en el curso impartiendo y compartiendo sus conocimientos. Éste, es el texto de la iniciativa.\nSistema kapitalistak gazteoi inposatzen dizkigun bizi baldintza prekarioen aurrean, burujabetzan oinarritutako bizi eredu berriak eraikitzearen beharraz hausnartu genuen iaz garatu genuen prozesu eratzailean.\nGaur egun, herri zapaldu bat garen heinean, inposatzen dizkiguten egiturek helburu argia dute, gutxi batzuen aberastasuna bermatzea. Era berean, gure burujabetza indibiduala eta kolektiboa ukatzen dizkigute, gu garena baldintzatuz desideologizazioa eta alienazioaren bitartez. Baina gu, behar eta nahi duguna izango gara!!\nIndependentzia, sozialismoa eta feminismoaren bidean, gaurdanik izango gara burujabe.\nZentzu horretan, gure bizitzaren eremu guztietan garatzen ditugun praktikak aztertzea eta burujabetzaren norabidean iraultzea izango da gure asmoa.\nHorretarako, Ernaik eskola bat izan nahi du. Kurtso honetan zehar gai ezberdinen inguruan hitzaldiak, tailerrrak eta eztabaidak antolatu eta bitarteko ezberdinak eskeiniko ditugu.\nHona hemen landuko ditugun gai ezberdinak:\n- Militantzia ereduak\nZer lehenesten dugu?\n- Nazio Askapen Mugimenduaren Ibilbidea\n- Enpleguari alternatibak\nZer da lan egitea??\nZertarako egiten dugu lan??\n- Elikadura burujabea\nZer jaten dugu??\nNondik dator jaten duguna??\nGarrantzia ematen al diogu??\n- Gizon/emakumea dikotomia eta heteronorma\nZer da emakumea izatea\nEta gizona izatea??\nNola harremantzen gara??\nHurrengo hilabeteetan zehar gai hauetan sakonduko dugu deialdi ezberdinak luzatuz. Era berean sistema honekin eta Espainiar estatu ustelarekin nazkatuta dagoen gazte orori independentzia, sozialismoa eta feminismoaren norabidean txikitasunetik handitasunera euskal Herri askea eraikitzera gonbidatzen dugu.


Zaborraren erdian altxorra - ZientziaEus\nZaborraren erdian altxorra\n1995/11/01 Elhuyar Zientzia Iturria: Elhuyar aldizkaria\nNekazaritzako prozesuetan sortzen diren poluitzaileei irtenbide berria aurkitu zaie. Londresko Imperial College erakundeko biologoek iragarri dutenez, genetikoki manipulatutako bakterioen eraginpean, hondakin horiek etanol bihur daitezke. Orain arte etanolaren ekoizpen industriala albora utzi izan da, prozesua garestia eta geldoa zelako oso. Erakunde horretan erabiltzen ari diren teknika berriek ordea, merkatu eta azkartu egin dute etanolaren ekoizpen-prozesua.\nLondresko Imperial College erakundeko biologoek iragarri dutenez, genetikoki manipulatutako bakterioen eraginpean, nekazaritzako hondakinak etanol bihur daitezke.\nFuntsean, genetikoki manipulatutako bacillus strearothermophilus bakterioaren erabilpenean datza aurkikuntza berria. Bakterio horrek azukre-mota zehatz batzuengan duen eragina oso azkarra da. Orain arte erabilitako prozesu biologikoek huts egin duten urratsean, manipulatutako bakterio berriak bete-betean asmatzen du. Prozesu berria gainera, merkea da, Britainia Haundian neurririk gabe metatzen den lehengaia baino ez duelako behar, hots, nekazaritzako produkzioan sortzen diren hondakinak.\nAzken berrien arabera bestalde, Japoniako Mitsubishi enpresan gas karbonikoa etanol bihurtzeko sistema berria aztertzen ari dira. Alga berezi bat erabiliz, gas karbonikoa amidoi bihurtzen dela baieztatu da jadanik eta baldintza egokitan horrek etanola sortuko duela espero dute. Bide horrek arrakastarik lortzen badu, erregaien belaunaldi berria martxan izango dela iragarri dute.\nBakterioa zaborrak ezabatzeko\nGenetikoki manipulatutako zuhaitzak paperetarako


Eskaladako Euskal Selekzioaren aurkezpena | EHK\nGaur goizean izan da TERNUAren egoitzan (Arrasate) eskaladako Euskal Selekzioaren aurkezpena. Bertan egon dira besteak beste, Irati Anda EMFko zuzendari teknikoa, Sergio Delgado Euskal Selekzioko hautatzailea, Imanol Muñoz TERNUAko marketing zuzendaria, eta Euskal Selekzioko eskalatzaileak diren Irati Zabala eta Martin Urrutia. Hitza hartzen lehena, Irati Anda izan da. “Azken urteetan areagotu egin dira eskaladako diziplinak, eta azkenaldian zailtasun probei garrantzia berezia eman dio Euskal Mendi Federazioak. Joku Olinpikoei begira abiadurari ere berebiziko garrantzia eman behar zaiola iruditzen zait. Teknifikazio lanetan ere jarraitzeko asmoa dugu, eta benetan eskertzekoa da Sergio Delgado hautatzailea egiten ari den lana” aipatu nahi izan du.\nSergio Delgado hautatzaileak, orain arte lortutako emaitzez gain, etorkizuna aipatu nahi izan du. “Blokeko Kopa bukatu da jada, eta oso emaitza politak lortu ditugu, Mikel Linazisoro eta Itziar Zabala garaile izan baitira. Bestalde, besteek ere oso emaitza onak lortu zituzten, gazteria ere oso indartsu dator, eta seniorrekin borrokatu zuten. Aste bete barru hasiko da zailtasun kopa eta talde bikaina eramango dugu. Beste batzuk Europan zehar egongo dira, eta argi daukat guztiak prest daudela estutzeko. Ez daukagu helburu bakarra, baizik eta bat baino gehiago. Talde handia gara eta batzuentzat helburua Espainiako txapelketetan lotsa kentzea izango da, beste batzuentzat finaletan egotea, eta beste askorentzat berriz podiuma lortzea. Hala ere, niretzat garrantzitsuena txapelketa guztietan talde moduan egotea eta dena ematea izango da, hori lortuz gero pozik egongo naiz”.\nImanol Muñoz, TERNUAKO marketing buruak, Euskal Selekzioarekin azken urteetan izandako harremana azpimarratu nahi izan du lehenik. “Guretzat oso garrantzitsua da azken urteetan bezala selekzioaren babesle izatea. Aurrera eramaten dituzten taldeen artean, beti izan du eskaladako selekzioak talde indarstua, eta gaur egun ere horrela darrai. Olinpiar Jokoetan egongo den kirola garrantzitsua izango da datozen urteetan, eta atzetik datozen gazteentzat ere garrantzitsua izango da. Eskertzekoa da gure partetik haurrekin eta gazteekin egiten duzuen lan handia. Denboraldian zehar emaitzez gain, garrantzitsua izango da gazteen artean eskalada sustatzea”.\nAzkenik, Euskal Selekzioko bi eskalatzaileek ere hartu dute hitza. Irati Zabala eskalatzaile oiartzuarrak, seniorretan egin du debuta aurtengoan, eta gogotsu dagoela aitortu du. “Aurtengo txapelketak erronka berri bat dira niretzat, jada maila jubeniletik maila seniorrera pasa naizelako eta lehiakide benetan indartsu eta esperientzia handikoekin lehiatuko naizelako. Horri begira, nik ere maila ona erakustea dut helburu; hau da, jende horrekiko lehiakor izatea. Horrez gain, nire borroka, finalerako pase bat eskuratzea da. Esango nuke garrantzitsuena alderdi mentala dela, benetan garrantzitsuak iruditzen bait zaizkit sufritzeko gaitasuna eta azken uneraino borrokatzeko griña. Azken finean hortan datza arrakasta. Horregatik, nire xedea eskaladan filosofia hori islatzea da. Etorkizunera begira, proiektu, bidaia, erronka, gradu eta desio ugari ditut buruan… Izan ere, gogoa eta motibazioa izanez gero, dena da posible !”. Martin Urrutiaren kasua ere antzekoa da, berak ere lehen urtea izango baitu helduen mailan. “Astebete barru, Bartzelonan (Herrialde Katalanak) hasten den zailtasun kopako nire helburu nagusia, hauen finalera pasatzea izango da. Ez da batere erraza izango final hauetarako sailkapena lortzea, oso lehiakide osoak eta indarstuak daudelako. Iaz, bi aldiz finalera sailkatu nintzen, eta horrek erakusten du posible dela lortea. Aurten, hobeto lehiatu nahi nuke. Etorkizunean onenekin lehiatzeko esperientzia emango didala uste dut, betio ere harrokako proiektu eta bidaiak ahaztu gabe. Diziplina honetan ikusten dut nire burua etorkizunean”.


Udalak Errekalde auzoan irisgarritasun lan berriak egingo ditu eta Aozaraza kalea eraberrituko du. — Oñatiko udala\nUdalak Errekalde auzoan irisgarritasun lan berriak egingo ditu eta Aozaraza kalea eraberrituko du.\nKontratazio mahaiak, eguerdi partean ireki ditu bi obra hauek esleitzeko lizitaziora aurkeztu diren enpresen proposamenak.\nIzan ere, aurrekontuz antzerakoak diren bi proiektuak esleitzeko publizitaterik gabeko prozedura negoziatua erabiltzea erabaki zuen udal gobernu taldeak. Hala hiru enpresari beren proposamenak aurkezteko gonbidapena egin zitzaien eta horiek irekitzeko deialdia ordu bata eta ordu bata eta erdietarako egina dago.\nErrekalde auzoa irisgarritasun neurrietara egokitzeko egin diren lanak osatuz 4. Area moduan izendatu den zonaldea egokitzea aurre ikusten da. Auzoa egituratzen duen “U” irudiko kalearen oinezko bide nagusia eta errepidea egokitu ondoren, ibilbide nagusi horretatik kanpo geratu diren bebarru edo atari eta garajeetarako pasabideak egokituko dira. Beharrezkoa denean eskudelak eta hiri altzariak ere jarriko dira.\nLanek, ia 241 mila euroko aurrekontua dute eta lau hilabeteren buruan egin beharko dira. Lizitazio baldintzetan gainera epe hori egunetan mugatuta dago, azaroaren 1etik aurrera hasi eta otsailaren 28rako amaitu beharko direla zehazten baita.\nEpe laburragoa eman da Aozaraza kalea eraberritzeko proiektua gauzatzeko. Kasu honetan, lizitazio baldintzetan hiru hilabeteko epea zehazten da: lanak, abenduaren 1etik hasi eta otsailaren 28rako bukatu beharko direlarik.\nLKS ingenieria kooperatibak osatu duen proiektuaren arabera, Aozaraza kalea guztiz eraberrituko da, irisgarritasun baldintzetara egokituko da. Plataforma bakarreko kale bihurtuko da eta oinezkoei lehentasuna emate aldera, autoen aparkalekuak eta trafikoa mugatu egingo da. Baina lanak ez dira kalea asfaltatzera soilik mugatuko, azpiegiturak ere berrituko dira. Hala, Gipuzkoako Urak enpresak ur hornidura eta ur zikinen saneamendu sareak aldatuko ditu, Oñargik, aireko elektrizitate hariteria lurperatuko du eta Telefonikari ere, fatxadetan zintzilik doan hariteria lurperatu dezan eskatu zaio.\nHorrezaz gain, inguruko lau etxe eraikin eraitsi ondoren sortu diren plaza eta berdeguneak egokituko dira, eta hauen pareko errotondaren biraketa-erradioa handituko da. Horretarako baimena eskatu zaio behintzat errepide zati horren jabe den Diputazioari.\nLanok, aurrekoen antzera 241 mila euroko aurrekontua dute. Bide batez esango dugu, udalak, bi lan hauetarako Eusko Jaurlaritzaren diru laguntza eskatu duela.


Idatzizko adierazpena pausoka (EUSK... by PHONOS 631 views\nIdatzizko adierazpena pausoka by PHONOS 1373 views\nZelan egin ipuin bat by manlus 11073 views\nIpuin baten atalak by aneazkue 12403 views\nEsaldiak ordenatu (EUSKARAZ) by PHONOS 3545 views\nAditzen denborak by zurbaraniktz 214 views\nipuinak egiteko txantiloia\n1. Bazen behin… 1 Aukeratu zure protagonista.Jarraitu hurrengo pausuak: • Ikusi pertsonaia hauek eta, behean dauden laukietan, asmatu eta margotu beste animalia bi gehiago.. • Animalia bakoitzari izena jarri. • Irudiak kolorestatu eta markatu gehien gustatzen zaizun. Hau, zure ipuinaren protagonista izango da. ---------------------- ---------------------\n2. 2 Deskribatu. Jarraitu hurrengo pausuak. 1. Itxura aukeratu • Tamaina: □ txiki-txikia □ txikia □ ertaina □ handia □ erraldoia • Kolorea: □ zuria □ beltza □ gorrizka □ berdea □ askotako □ grisa □ beste bat(idatzi)………………………. • Eta nahiko: □ argala □ lodia □ indartsua □ ahula □ beste bat (idatzi)……… • Horrez gain, badu: □ ileantz samurra □ begi handiak □ antena luzeak □ belarri erraldoiak □ beste bat (idatzi)………………………. Marraztu zure pertsonaia ezarri dizkiozun ezaugarri guztiekin.\n3. 3 Nolakoa da? Jarraitu hurrengo pausuak Pentsatu nolakoa den, hori da, portaera, izaera… Atal bakoitzean proposatzen ditugunetatik aukeratu nahi dituzunak. • Alde positiboak (bi ezaugarri): □ Azkarra □ zintzoa □ langile □ ausarta □ begikoa □ zabala □ beste bat (idatzi)………………………… • Alde ezkorrak (bat aukeratu): □ tuntuna □ bildurtia □ alferra □ galduta □ mesfidati □ zikoitza □ beste bat (idatzi)………………………… • Gehien gustatzen zitzaiona (aukera bat): □ eguzkitan egotea □ munduan zehar ibiltzea □ istorioak kontatzea □ beste bat (idatzi)………………………… Eta gainera… (bat aukeratu): □ barrezk □ kexaka □ txistuka □ abesten □ saltoka □ beste bat (idatzi)………………………… Protagonistaren jokaera adierazten duen eszena bat margotu.\n4. Ipini egiozu izena zure ipuinari: ( pertsonaiaren izena)_____________ bazituen oso alde onak, batez ere_____________ _________ eta_____________ . Dena den, bazen ere__________________________ Gehien gustazen zitzaiona _____________________ zen eta eguna---- ------------------------------ematen zuen_______________________________ •4 Marraztu eszena bat eta osatu: Bazen behin______________________________ izenekoa. Itxura________________animalia zen. Bere kolorea ___________ zen eta nahiko ___________________zen Gainera, bazuen__________________________\n5. Eta… 1 Deskribatu nola bizi zen(pentsatu apur bat eta aukeratu). • Non bizi zen? (bat aukeratu): □ baserri batean □ basoan □ hiri batean □ oihanean □ herri batean □ beste bat (idatzi)________________ • Toki horretan gehien gustatzen zitzaiona (bi aukera): □ lagun asko bizi ziren □ beti eguraldi ona egiten zuen □ janari goxoa zegoen □ landare eta lore asko zeuden □ oso dibertigarria zen □ beste bat (idatzi)__________________ • Toki horretan ez zitzaion gustatzen (bat aukeratu): □ euritsua zen □ leku bakartia zen □ janari gutxi zegoen □ beti lanean ibili behar zen □ toki arriskutsua zen □ beste bat (idatzi)___________________ Toki horretako bizimodua nolakoa den marraztu.\n6. 2 Aukeratu zer gertatuko den zure pertsonaiarekin: Asmatu sortuko zaion arazo bat…Aukeratu bat: • Zer gertatu zitzaion (bat aukeratu): □ Burla egin dioten (asmatu nor izan zen eta idatzi hemen)_________________ □ Lan eginarazi zioten eta ezin izan zuen jasan □ Uholdeak egon ziren bizitokian. □ Janaririk gabe geratu ziren □ Parte hartu nahi zuen lehiaketa baten berri izan zuen □ beste bat (idatzi)___________________ • Zer erabaki zuen (bat aukeratu): □ Beste leku batera joatea (asmatu nora eta idatzi hemen)_________________ □ Lehiaketarako sendo prestatzea □ Lagunekin batera zeozer egiteko konbentzitzea. (asmatu zer eta idatzi) __________________________________ _____ __________________________________ _____ □ asmakizun bat sortu arazoa konpontzeko (asmatu zein eta idatzi hemen)_________________________ ____________________ □ beste bat (idatzi hemen)_________________________ • Bera lagun gehienek ez zioten lagundu, uste zutelako….. (bat aukeratu): □ zorotasun bat zelako □ arriskutsua zelako □ lortu ezingo lukeelako □ beste bat (zeuk idatzi)________________________ Gure pertsonaia animatuko duen beste animalia bat marraztu\n7. 3 Jarraitu zure ipuina. Behin,_________________________________ Tristatu ordez erabaki zuen bazela garaia______________________________ . Denok uste zuten____________________ ______________ . Hala ere, _________________ ________ animo handia eman zion. (protagonistaren izena)________________ __________________bizi zen. Gustora zegoen____________________ _______________________________eta __________________________________ _______ ____________ . Hala ere,__________ __________________________________ ___ez zitzaion gustatzen\n8. Hala bazan edo ez bazan… 1 Asmatu zer gertatu zitzaion zure pertsonaiari hurrengo egoeraren batean erabakia hartu eta gero. • Ostopoa (bat aukeratu): □ bidea luzeegia zen. □ ez zekien nola entrenatu □ inork ez zion kasurik egiten □ bere asmakizuna egiteko materialaren bat falta zitzaion. (idatzi)___________ □ beste bat (idatzi)____________________ ___ • Nola konponduko du? (bat aukeratu): □ garraioa lortzeko asmatu zuen (idatzi)___________________ □ Pertsonaia bati aholkua eskatu zion ( idatzi nori…)_____________________ _____________ □ kasu egin diezaioten…bideren bat bururatu zitzaion.(idatzi zein)___________________________ _ □ beste modu batean egitea asmatu zuen. (idatzi zelan) ________________________ □ beste bat (idatzi)_______________________ ____________________________ Marraztu gertatu zitzaiona eta nola konpondu zuen.\n9. 2 Erabaki zer gertatuko den amaieran. • Istorioa nola amaitu zen? □ pozik helbidera iritsi zen . □ lehiaketa irabazi zuen. □ Besteek kaso egin zioten eta arazoa konpondu zuen □ Bere asmakizuna bazebilen eta arazoa konpondu zuen □ beste bat (idatzi)___________________ Eszena, nolakoa da?. • Beste pertsonaiek zer egin zuten: □ inork ez zion burla gehiagorik egin. □ denok, berarekin joan ziren. □ lehendakari izendatu zuten. □ jai handia antolatu zioten. □ denok aholkua eskatu zioten. □ beste bat (idatzi)_______________________ Eszena, nolakoa da?..\n10. 3 Marraztu eszenak eta osatu. Azkenean, arazo txikiren baten ostea, gertatu zen gertatu behar zena:____________________________ ______________________________________ _______ ______________________________________ _______ Hemendik aurrera, ___________________________ ______________________________________ _____ y Hala bazan ala ez bazan, sar dadila kalabazan… (protagonista) _____________erabakia hartu zuenean ostopo batzuk sortu ziren. Lehenbizi______________________________ ______ondoren_______________________. Orduan, ______________________________________\nAtzo gaur bihar


BEGANE BIZITZA BEGANOA - Begane bizitza beganoa\nBEGANE BIZITZA BEGANOA\nNere izena Nekane da eta nere lana jendeari elikadura beganoan murgiltzea da, ikus dezaten inori sufriarazi gabe, hau da, animaliak hil eta esplotatu gabe, oso ondo eta goxo jan daitekeela. Horrela elikagai %100 begetalekin nola sukaldatu erakutsiko dut modu errazean, bai argazki eta bai bideoen bitartez.\nNerekin kontaktuan jarri nahi izanez gero idatzi nazazu e-mail bat helbide honetara:\nGainera Instagram eta Youtuben aurki nazakezu ere! Goian ikusten dituzuen ikonoak klikatu eta zuzenean nere bi kontu hauetara eramango zaituzte.\nMilla esker nere bizitza beganoko parte izateagatik!\n* * Hasiera batean errezetak erderaz ere publikatzen hasi nintzen arren, bakarrik euskeraz idaztea erabaki dut. Erderaz blog asko daude mota hontakoak eta gainera euskerari bere leku eta garrantzia eman nahi dizkiot.


banka eta zerbitzu finantzarioak, IBM\nMeritxell informatika ingeniaria da (Kataluniako Unibertsitate Politeknikoa, UPC), eta PPDa (IESE Business School). Esperientzia handia du aholkularitzako nazioarteko enpresetan, hala nola IBM, PricewaterhouseCoopers eta Roland Berger enpresetan.\nIzaera ekintzailea eta negozio digitalekiko pasioa baliatuz, Meritxell 2008az geroztik lantzen ari da eta goi mailako zuzendaritza postuak izan ditu hainbat start-upetan, hala nola enpresa sozialen eta ordainketa mugikorren arloetan.\nGaur egun, aholkularia da eraldaketa kognitiboaren arloan banka eta zerbitzu finantzarioen bezeroentzat.\nIBM 1991n sortu zen Ameriketako Estatu Batuetan eta 175 herrialdetan baino gehiagotan dago. Munduan 380.000 profesionaletik gora ditu lanean. Espainian, 1926az geroztik ari da lanean. Jarduera nagusitzat du bezeroei irtenbide teknologikoak eta aholkularitza zerbitzuak eskaintzea, haien negozioek arrakasta izan dezaten laguntzeko.\nIBMren arrakasta merkatuaren eta gizartearen aldaketetara egokitzeko duen gaitasunean oinarritu da. Enpresak edozein sektoretako enpresei laguntzen die eraldaketa digitalari ekiten. Horretarako, IBMk balio erantsi handiko teknologia ugari ditu, besteak beste: IBM Watson sistema kognitiboak; IBM Cloud, hodeiko konputazioa; IBM MobileFirst, mugikortasun teknologiak eta Zibersegurtasuna, betiere ikuspegi sektorial batekin.\nIBM, gainera, hazten ari diren soluzioen abangoardian dago. Horien adibidea da Blockchain, pertsonen eta erakundeen arteko harreman digitalean aldaketa handiak ekarriko dituena eta merkatuak Internetek baino gehiago demokratizatuko dituela aurreikusten duena.\nLaburbilduz, IBMren proposamena da enpresak digitalizaziotik harago joatea eta erakunde kognitibo bihurtzea, beren eraginkortasuna, ezagutza eta berrikuntza biderkatzeko, aukera berriak azkarrago ezagutuz.


Apirilak 16 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Apirilak 16 Zodiac Aries is - Full Horoscope Personality\nApirilak 16 Zodiac Aries is - Full Horoscope Personality\nApirilaren 16rako zodiako zeinua Aries da.\nSinbolo astrologikoa: Ram. Sinbolo hau Ariesko bertakoen konfiantza eta ausardia iradokitzen du eta ezaugarri da martxoaren 21etik apirilaren 19ra bitartean zodiako zeinu honen pean jaiotakoentzat.\nThe Aries Konstelazioa 441 gradu koadroko azaleran dago hedatuta Arrainak Mendebaldera eta Taurus Ekialdera. Bere latitude ikusgarriak + 90 ° eta -60 ° artekoak dira eta izar distiratsuenak Alpha, Beta eta Gamma Arietis dira.\nAries izena Ram izenaren latinetik dator. Hau da apirilaren 16ko zeinu zodiakoaren zeinua definitzeko erabiltzen den izen arruntena, hala ere grezieraz Kriya deitzen diote eta frantsesez Bélier.\nKontrako zeinua: Libra. Horrek esan nahi du zeinu hau eta Aries elkarren artean lerro zuzena direla zodiako gurpilean eta oposizio alderdia sor dezaketela. Horrek antolakuntza eta zentzu soziala eta bi eguzki zeinuen arteko lankidetza interesgarria iradokitzen ditu.\nModalitatea: kardinala. Modalitate honek apirilaren 16an jaiotakoen pertzepzio izaera eta bizitzako alderdi gehienetan duten berotasuna eta espiritua iradokitzen ditu.\nAginte Organoa: martxoa . Badirudi lotura horrek nagusitasuna eta zuhurtzia iradokitzen dituela. Martek 2 urte eta erdi behar ditu zodiako zeinu bakoitza igarotzeko. Honek lizunkeriari buruzko arreta ere erakusten du.\nElementua: Sute . Horixe da hari lotutako pertsonei, hala nola apirilaren 16an jaiotako pertsonei zilegitasuna, intuizioa eta ausardia ematen dien elementua.\nZorioneko eguna: Asteartea . Marteren gobernupean, egun horrek itxaropena eta ikuspegia sinbolizatzen ditu. Iradokitzailea da epel dauden Ariesko bertakoentzat.\nZorioneko zenbakiak: 8, 9, 10, 16, 20.\nInformazio gehiago apirilaren 16an Zodiac-en behean ▼\nAbuztuak 8 Urtebetetzeak\nzer zeinu da uztailaren 20a\nnola jakin pisces gizon bat interesatzen zaizun\nleo eta aries bateragarritasuna adiskidetasuna


Mikel OrbaÃ±anos Iribar | Berria.eus\nProfila Mikel OrbaÃ±anos Iribar\nMikel OrbaÃ±anos Iribar\nAste Nagusi â€œezin hobeaâ€, eta bi gertaera ilun\nEneko Goia Donostiako alkateak esan du Aste Nagusia bikaina izan dela eta jende ugari bildu dela. Aste Nagusiaren ohiko balorazioan, gogoan hartu ditu bi gertaera "beltz" : asteartean Urgull mendian gertatutako sexu erasoa eta Bartzelonako eta Cambrilseko (Herrialde Katalanak) atentatuak.\nSegundo bategatik, podiumetik kanpo\nMikel Landak (Sky) gutxigatik ez du bihar Parisko podiuma zapalduko. Chris Froomek (Sky) aise menderatu ditu Rigoberto Uran (Cannondale) eta Bardet, eta bihar Parisen lehen postua ziurtatua du. Maciej Bodnarrek (Bora) irabazi du erlojupekoa.\nGipuzkoa Basketek ACBn jokatuko duela berretsi dute\nAurkeztutako dokumentazioa eta ligan parte hartzeko ordaindu behar ziren 404.021 euroak ontzat eman ditu ligako asanbladak, eta hala datorren sasoian ACB ligan jokatuko du Donostiako taldeak.\nJavi Dominguez nagusi Ehunmiliak lasterketan\nDominguezek laugarrenez irabazi du, eta Imanol Alesonek jarritako errekorra (22:59) ondu du. 22 ordu eta 21 minutuan amaitu du.


Igandea Monikarekin | Gizartea | Berria\nVivement dimanche! -Betor igandea!- titulatu zuen Liberation egunkariak asteazkenean, Frantzia Munduko Futbol Txapelketako finalera iritsi ondoren. Azalean Umtitiren irudia, Belgikari gola sartu ostean. Horren ondorioz, La France trantzean egongo da bihar; batuago sentituko da futbolari esker. Belgikan antzera gertatu omen da. Taldea kanporatu arren, belgikartasunak garaipena lortu du, valoniarren eta flandriarren arteko diferentziak baztertuta.\nParisko egunkariko titularrak François Truffaut zuzendariaren filma ekarri du gogora. Vivement dimanche! lanaren argumentua: gizon bati —Jean Louis Trintignant— emaztea hil izana leporatu diote. Haren idazkaria -Fanny Ardant- errugabea dela frogatzen saiatuko da. Frantzian «pasio-hilketak» ulertzen direla esan diote Ardanti, ez kezkatzeko: gizonak jelosiagatik hil badu emaztea, ez diote zigor handirik jarriko.\nTrintignantek ez du andrerik hil, ez filmean ez errealitatean, baina haren alaba Marie indarkeria matxistaren biktima izan zen: Noir Désir taldeko kantari Bertrand Cantatek hil zuen, 2003an. Senar ohiak emakumeari bidalitako mezuak eragin zuen eztabaida. «Istripua» izan zela argudiatu zuen Cantatek. Ezkertiarretan ezkertiarrena izateak ez zion eragotzi neska laguna hiltzea. Autopsiaren arabera, Marie Trintignant ez zen «erorketa» batengatik zendu, buruan eta aurpegian jasotako hemeretzi kolpe basatien ondorioz baizik. Cantat 2004an sartu zen kartzelan, eta 2007an irten. Vivement dimanche! 1983an filmatu zuen Truffautek. Hogei urte geroago, pasio-hilketak ulergarriak ziren Frantzian, antza.\nTruffauten azken lana izan zen Vivement dimanche! Lehen film luzea, Les Cuatre Cent Coups, 1959an zuzendu zuen. Pelikulak kutsu autobiografikoa du. Orduko Parisen koadro humano bezain errealista da: Antoine Doinel nerabearen ikasgelan ia 40 ume daude, eta horietako batek baino ez ditu sustrai afrikarrak. Antoinerekin futbolean jokatzen duten gazte guztiak zuriak dira. Umtiti, Mbappé, Pogba eta besteen senideak ez dira oraindik heldu Frantziara. Kalean, hiru emakume baino ez ditugu ikusten zapia buruan. Eta hirurak frantsesak dira.\nAntoinek eta bere lagun Renék hamaika gaiztakeria egiten dituzte, eskolan piper eginda. Arratsalde batean, zinematik irtetean, Harriet Andersson suediarraren afixa lapurtu du René ilehoriak. Ingmar Bergman-en Sommaren med Monika —Uda Monikarekin— filmean (1953), protagonista nagusia izan zen Andersson sex symbola. Monika, uda, desioaren natura. Sentsualitatearen igandea. Anderssonen argazkia Laurehun kolpeak filmean jartzea zuzendari frantsesak Bergmani eginiko omenaldi txikia da. Truffauten lana ez da inoiz zahartzen, «denok dakigunari buruz» mintzatzen delako, azaldu du Time Out aldizkariak. Bergmanen artea inoiz baino biziago dago egun, «galderarik zailenak filmatzen jakin zuen zuzendaria» delako, idatzi du La Nación egunkari argentinarrak. Bergman, zinemaren Shakespeare deitu dutena, 1918ko uztailaren 14an jaio zen. Gaur ehun urte. Igandea zen.\nLarunbata da. Edadeko emakumeak zapata batzuk konpontzera eraman ditu, baina tailerra itxita dago. Asteburuan ez dutela irekitzen esan dio aldameneko dendako emakumeak. «Senarraren zapatak dira. Ekarri behar nituen, baina ahaztu egin zitzaidan eta gezurra esan diot, badaezpada». Gaur konpondu nahi ditu, baina ezin. Eta bihar, igandea. «Zerbait asmatu beharko dut». «Esaiozu zapatak oraindik ez dituztela konpondu», aholkatu dio dendariak.\nAndrazkoa dendatik irten da, pentsakor. Astelehenean bertan zapatak konponduko balizkiote, ondo aterako litzaioke gezurra. Oihurik ez, liskarrik ez etxean. Edo batek daki… Uda hasi berria da. Bi ordu barru Belgika-Tunisia partida emango dute telebistan. Ardant bere nagusiaz, ustezko hiltzaile batez, maiteminduta dago. «Igandea etortzeko irrikan nago», esan dio. Pariseko zinema-areto zaharreko argiak aspaldi itzali ziren, baina Monikak bizirik segitzen du Antoine eta Renéren igande nerabean.


Urkulluren ongizate estatua\nArduradun politiko eta ekonomikoak hizkera arraroarekin ohituta gauzkate herritarrok, baina euren hitzek askotan ondorio sozial larriak ezkutatzen dituzte. Eta komeni da argitzea, herritarrak ez baitira ergelak. Joan den astean, Urkullu lehendakariak nazioarteko eszenatoki batean zera esan zuen: “XXI. mendeko ongizate estatua ez da XX. mendekoaren berdina izango, Estatuaren arlo publikoaren gaitasuna aldatzen ari delako”. Eta honakoa gehitu zuen: “XXI. mendeko Estatuari jarduera publikoaren monopolioa murriztu zaio eta ez da herritarrak eskatzen dituen zerbitzu guztien bermatzaile izango”.\nUrkullurentzat zer da ongizate estatua? Azpiegitura handiek dakartena? Zeren eta AHTrentzat, Sollube eta Autzaganeko tunelentzat, Pasaiako kanpo portuarentzat eta halakoentzat badago dirurik. Ez al da ongizatea lortuko ospitale sareak sendotuz, osasun zerbitzuak hobetuz, enplegua sortuz, langabetuak lagunduz –Hego Euskal Herrian 223.832 lagun daude lanik gabe–, Gizarte-Larrialdietarako Laguntzak ordainduz, pentsionistentzako prestazioak igoz eta menpekotasuna dutenei edo immigranteei harrera eginez?\nLehendakariak eta bestelako arduradun politikoek argitu dezatela. Zergatik ari da aldatzen Estatuaren eta arlo publikoaren gaitasuna? Zergatik halako presa azpiegitura handi, antisozial eta antiekonomikoak eraikitzeko? Ez badago dirurik ongizate estatua mantentzeko, zergatik ez da paradisu fiskalak eta iruzurra deuseztatuko dituen eta boteretsuak zamatuko dituen zerga erreforma erradikala martxan jartzen? Hemen, aldatzen ari dena gobernatzen gaituztenen interesak dira. Bankuen zerbitzura daude, herritarren zerbitzura baino. Hortxe daude bankuak salbatzeko herritarrei lapurtutako diru publikoko milaka milioiak.\nKanal honetan artxibatua: Iñigo Urkullu


OHARRA //// AVISO - San Inazio BHI\npublicado a la(s) 10 oct 2019, 2:42 por Eider ANTXUSTEGI-ETXARTE\nIRUDIAK IKASTETXEAREN WEB ORRIAN ARGITARATZEN DIREN GAINEKO OHARTARAZPENA\nIkasleen senitartekoei jakinarazten zaie, web honetan argitaratutako irudiak —euren seme-alabez gain, beste adingabeko batzuk azaltzen direnean— ezingo direla esparru pribatutik, familiakotik eta lagunartekotik kanpo zabaldu; adibidez, internet eskuragarri irekian, WhatsApp taldeetan eta abar argitaratuz. Irudiak hirugarrenei helarazteak dakarren erantzukizuna euren gain hartuko dute senitartekoek. Izan ere, irudiak helarazteko ekintza hori ezingo dute burutu baldin eta interesdunek aldez aurretik horretarako baimenik eman ez badute.\nSenitartekoek irudi horiek zabalduko balituzte, pertsonen —kasu honetan, adingabeak— intimitaterako eskubidearen aurkako esku-sartze bidegabean eroriko lirateke, ohorerako, norberaren eta familiaren intimitaterako eta norberaren irudirako eskubideen babes zibilari buruzko maiatzaren 5eko 1/1982 Lege Organikoan aitortzen den bezala. Eta esku-sartze hori burutzen dutenak soilik izango dira ekintza horren erantzule.\nADVERTENCIA CUANDO SE PUBLICAN IMÁGENES EN LA PAGINA WEB DEL CENTRO


Lan Sailak lan-erregulazioko espedienteak luzatzeko bilera deitu du – Ekonomiaren KZ\nYolanda Diaz Espainiako Gobernuko hirugarren presidenteorde eta Lan eta Gizarte Ekonomiako ministroak atzo iragarri zuenez, eragile sozialak maiatzaren 6rako deituko ditu, lan-erregulazioko espedienteak maiatzaren 31tik aurrera luzatzeko negoziazioari ekiteko. Diazek azpimarratu zuen lan-erregulazioko espedienteak berriro luzatuko direla kaleratzerik ez egiteko premisarekin, orain arte bezala, eta aditzera eman zuen egungo eskemak ez duela aldaketa askorik izango, ondo funtzionatzen duelako. “Funtzionatzen duena ez da ukitzen. Nahi dugun mekanismoari buruzko eztabaida berriro irekitzea, ez “, gaineratu du.\nMinistroak La Sextari egindako adierazpenetan azaldu duenez, gaur egun, 650.000 langile daude lan-erregulazioko espedienteetan, eta horietatik 200.000 lanaldi partzialekoak dira, eta gainerakoak, berriz, etenda daude krisiak “oso ukitzen” dituen sektoreetan, hala nola turismoan, balio-katean, kulturan eta garraioetan.\nPresidenteordeak ez du zehaztu noiz arte luzatuko diren lan-erregulazioko espedienteak, baina, txertoa ondo badoa ere, mekanismo horrek “behar den bitartean” jarraituko duela azpimarratu du. “Ez dezagun atea itxi oker gaudelako. Nik lasaitasun mezua bidaltzen diet enpresaburuei eta langileei, lagunduta egongo dira “, adierazi du.\nLan merkatuaren erreformaren inguruan, ministroak esan du gizarte eragileekin negoziatuko dutela eta eztabaida ez dagoela itxita. Hala, adibidez, hiru kontratu motara murrizteari buruz, kontratu horiek nola geratuko diren “ezin” duela esan esan zuen, sindikatuekin eta enpresariekin negoziatuko dutelako.\n← Pandemiak gazteen lan-kalteberatasuna areagotzen du\nPentsioen gastua % 2,6 igo da apirilean →


Irekia Eusko Jaurlaritza - Gobierno Vasco :: EHAA xedapena 201703755\nAldizkariaren data: 2017-07-26 Aldizkari honetan argitaratua: 2017141\nGaiak: ARAUDIAK; PROZEDURA ADMINISTRATIBOA; GRADUATU ONDOKO IKASKETAK; UNIBERTSITATE-IRAKASKUNTZAK; ALDAKETA\nXedapenaren data: 2017-06-27\nHurrenkenaren zenbakia: 201703755\n2012/02/15ean argitaratutako 2012/01/18ko EBAZPENA aldatzen du \nGraduko eta Graduondoko Ikasketen arloko Errektoreordetzak, bere eskumenak erabiliz, arauak eta prozedurak ezarri behar ditu, graduondoko ikasketen gestioarekin zerikusia daukaten zereginak tramitatzeko.\nGraduondoko Batzordeak eskumen hauek ditu eskuordetuta, besteak beste: graduondoko ikasketen helburuak onartzeko proposamena egitea Gobernu Kontseiluari, plangintza estrategiko orokorraren barruan, bai eta ikasketa horien akademia antolakuntza eta gestiorako arautegien proposamena onartzekoa ere, betiere bat etorrita Graduondoko Batzordearen Arautegiak dioenarekin (Gobernu Kontseiluak 2012ko irailaren 27an onartutako arautegia, 2012ko urriaren 29ko EHAAn argitaratua).\n2012ko otsailaren 15ean Euskal Herriko Agintaritzaren Aldizkarian argitaratu zen 2012ko urtarrilaren 18ko Erabakia, Universidad del País Vasco / Euskal Herriko Unibertsitateko Akademia Antolakuntzako errektoreordearena, eta horren bidez argitara eman zen Doktorego Programak Proposatzeko Arautegia, eta hori beren jardueraren oinarri dute errektoreak, sailek eta Master eta Doktorego Eskolak, beraiek baitira doktorego programa berriak edo dauden programen aldaketak proposatzeko organo eskudunak.\nAraudiak, azken xedapenetatik bigarrenean dio: Doktoregoko Azpibatzordeak onartu egingo ditu, graduondoko ikasketen gaietarako errektoreorde arduradunak proposatuta, doktorego programen kalitatea bermatzen duten prozedurak, bai prestatzerakoan, bai ebaluatu, jarraipena egin eta egiaztatzeko prozesuan. Era berean, izaera administratibo-akademikoa duten behar adina xedapen emango ditu.\n2013ko irailaren 13tik, hau da, Graduondoko Batzordea eratu zenetik, batzorde horrek hartu ditu graduondoko titulazioak sortu edo aldatzeko proposamenei buruzko informazioa emateko eskumenak, bere arautegian ezarritakoari, hots, Gobernu Kontseiluak 2012ko irailaren 27an onartutako arautegian ezarritakoari, jarraituta (2012-10-29ko EHAA).\nDoktorego programak proposatzeko arautegiak honakoa zehazten du zortzigarren artikuluko 1. atalean:\n«Doktorego programen koordinazioa.\nDoktorego programa denbora osoko dedikazioaz diharduen UPV/EHUko irakasle edo ikertzaile batek koordinatuko du. Errektoreak izendatuko du. Kargu hori betetzeko, baldintza hauek bete beharko ditu: bi doktorego tesi, gutxienez, zuzenduak izatea, eta aitortutako bi ikerketa aldi (seiurtekoak) izatea, gutxienez, 1086/1989 ED-an jasotakoarekin bat etorrita. Irakasleak aipatutako azken baldintza aurkezterik ez balu, adierazitakoaren baliokideak diren merezimenduak aurkeztu beharko lituzke, betiere, dagokion Ebaluatzeko eta Egiaztatzeko Agentziak aitortuta.»\nDoktoregoko programak proposatzeko arautegia argitaratu zenetik, ikusi da unibertsitaterako interes estrategiko handidun doktorego programetako proposamen batzuk ezin izan direla onartu hasierako baldintzetan, programaren koordinazioa arduraldi osoa ez zuten irakasle batzuen gain zegoelako, nahiz eta irakasle horiek gainerako baldintzak betetzen zituzten ikertzaile handiak izan. Horiek horrela, komenigarria da zehaztea salbuespenezko kasuetan doktorego programaren koordinatzaileak arduraldi partziala izan dezan, betiere Graduondoko Batzordearen adostasuna izanik.\nGraduondoko Batzordea doktorego programak proposatzeko arautegiaren aldaketaren alde agertu da 2017ko maiatzaren 25ean egindako bileran. Aurrerago, unibertsitateko Gobernu Kontseiluak aldaketa hori onartu du 2017ko ekainaren 15ean.\nHorregatik guztiagatik, kontuan hartuta Universidad del País Vasco / Euskal Herriko Unibertsitateko errektorearen 2017ko urtarrilaren 25eko Erabakiak emandako eskumenak (gobernu taldearen egitura eta funtzionamendu arloak zehazteko eta eskumenak eskuordetzeko erabakia), lehenik Graduondoko Batzordeak aldeko iritzia emanda eta unibertsitateko Gobernu Kontseiluak adostasuna emanda,\nLehenengoa.– Aldatzea Doktorego Programak Proposatzeko Arautegia, aldaketa hau izanik:\n«8. artikulua. 1. atala.– Doktorego programen koordinazioa.\nDoktorego programa denbora osoko arduraldian diharduen UPV/EHUko irakasle edo ikertzaile batek koordinatuko du. Aparteko kasuetan, Graduondoko Batzordeak baimena eman dezake programaren koordinatzailea arduraldi partzialeko irakasle doktore bat izateko. Errektoreak izendatuko du. Kargu hori betetzeko, baldintza hauek bete beharko ditu: bi doktorego tesi, gutxienez, zuzenduak izatea, eta aitortutako bi ikerketa aldi (seiurtekoak) izatea, gutxienez, 1086/1989 ED-an jasotakoarekin bat etorrita. Irakasleak aipatutako azken baldintza aurkezterik ez balu, adierazitakoaren baliokideak diren merezimenduak aurkeztu beharko lituzke, betiere, dagokion Ebaluatzeko eta Egiaztatzeko Agentziak aitortuta.»\nBigarrena.– Aldaketa hau Euskal Herriko Agintaritzaren Aldizkarian argitaratzeko agindua ematea.\nHirugarrena.– Arautegiaren aldaketa indarrean sartuko da argitaratu eta hurrengo egunetik aurrera.\nLeioa, 2017ko ekainaren 27a.\nEskuordetzeaz (2017ko urtarrilaren 25eko Erabakia, 2017.02.03ko EHAA).\nGraduko eta Graduondo Ikasketen arloko errektoreordea,\nKontsumitzaileen Estatutuan hizkuntza arloan aurreikusitako zehapenak kentzearen aldekoa da Eusko Jaurlaritza (2011-07-05(e)ko Kointseiluan hartutako erabakia)\nJaurlaritzak 20.000 euro bideratuko ditu Ikuskaritza eta Aholkularitza Soziolaboraleko Espezialisten ikasketak emateko. (2015-06-30(e)ko Kontseiluan hartutako erabakiaren laburpena)\nHUTSEN ZUZENKETA, honako ebazpen honena: «Ebazpena, 2016ko urtarrilaren 14koa, Euskal Herriko Unibertsitateko Graduondoko Ikasketen eta Nazioarteko Harremanen Arloko errektoreordearena, Doktorego Ikasketak Kudeatzeko Arautegia aldatzeko dena».\nEBAZPENA, 2017ko azaroaren 6koa, Universidad del País Vasco / Euskal Herriko Unibertsitateko Graduko eta Graduondoko Ikasketen arloko errektoreordearena, «Unibertsitate masterra: Gobernantza eta Politika Ikasketak» tituluko ikasketa planean egindako aldaketak…\nEBAZPENA, 2019ko uztailaren 8koa, Universidad del País Vasco / Euskal Herriko Unibertsitateko Graduko eta Graduondoko Ikasketen arloko errektoreordearena, «Unibertsitate masterra: Oinarrizko Eskubideak eta Botere Publikoak» tituluko ikasketa planean egindako…